Ing kampung Cempedak, dhaerah kos-kosan tumrape bocah-bocah kos pendhatang sing padha sekolah utawa kuliah saka sanjabane kutha Bandung, Tince klebu dadi kembang lambene para jejaka klebu aku. Lha piye olehe ora? Wong si Tince ki jan ayu tenan. Ayu alami sing sempurna, ora merga make up. Ya bener dandan wong bocah saiki, ning mung samadya, ora menor lan berlebihan. Ewa semono jan ngedanke tenan. Jare kabare ya bocah saka Yogya padha aku, ning Yogya ngendi? Yogya kan jembar. Wis embuh kono, pokoke aku kudu kenal kaya kanca-kanca sing dha kos ing kampung kono.
